# Muratu

Muratu :
| Dipartimentu | Corsica suprana |
| Còdice pustale | 20239 |
| Circundariu | Bastia |
| Cantone | Altu Nebbiu |
| Merre | Ferdinandu Ugolini |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media 497 m massimale 1.112 m minimale 239 m |
| Pupulazione | 555 ab. (1999) |
| Nome di l'abitanti | {{{nomab}}} |
| Àrea | {{{sup}}} km² |
Muratu hè una cumuna di u dipartimentu di a Corsica suprana.
Hè u capilocu di u cantone di l'Altu Nebbiu.
Muratu si trova incù parechji paesi chì forma un mezzu chjerchju, guardendu a piana di à Conca d'oru. A sapè : Rutali, Muratu, Rapale, Pieve, Soriu di Tenda, San Gavinu di Tenda è Santu Petru di Tenda. Solu Muratu gira u dossu à u mare. A so pupulazione hè di più di 600 l'inguernu. U massimu di a so pupulazione hè stata fatta in 1876 incù 1086 abitenti. Hè situatu à 24km di Bastia. A Muratu si ponu truvà parechji cummerci è servizi :farmacia, spezieria, scola, medicu, posta, "bar", risturante, panatteria, artisgiani muratore, eletricità, piumberia, capraghji è pastore.
U locu di castagne hè impurtante, si pò fà farina, chì si chjama avà " farina pisticcina " . Dopu a sparizzione di u paesolu di l'Arette, u paese s'hè divisatu in due partite : u supranu e u suttanu. Ma dopu a criazione di u cuventu di san' Ghjuvà, un quartieru s'hè fatt'accantu. Stu quartieru si chjama " u mucale ".
L'abitenti di Muratu sò chjamati "Muratinchi ò pulentoni" perchè hè l'una di a più famosa pulenta di Corsica che no' truvemu in paese. Mà "pulentoni" pò avè un altru sensu : i vicini ( Rutali, Rapale ) chjamenu i muratinchi " pulentoni " perchè so longhi a riasgisce. Si dice in paese : " In Muratu, anc'u prete addisperatu".

## Storia

E tracce di civilisazione ricollanu à a fine di u neoliticu. Puvemu truvà trè stantari. Ghjuvanninellu di Loretu, dettu Cortinchi, signore di u Nebbiu, s'installa a u castellu di Petra à l'Aretta (anticu paesolu), sopr'à u panculu di Campucassu, cuntrolla 13 castelli in Nebbiu. Hè cunisciutu pè avè custruì a prima citadella di Calvi. A fiera di San'Michele serà sempre festata l'ottu di maghju dipoi u XII seculu (data di a criazione di a chjesa) perchè era u tribunale di Ghjuvanninellu.
In 1755, Pasquale Paoli s'installa à Muratu (Tempu di l'indipendenza di a corsica, 1755 - 1769), u cuventu diventa u so "Q.G." . Achille Murati e u nipote di Paoli, Barbaggi, l'accoglianu e stampanu a munetta di Paoli. A "zecca" fabbricherà a munetta naziunale: L'ottu denari de billon un bulleghju di ramu ( melange de cuivre ); 1,2,4 soldi di billon e sopratuttu 10 e 20 soldi in argentu. A zecca serà smuntata e traspurtata in ottobre 1767 da i mulateri d'Orezza in 37 viaghji a Corti ( Detta: "la frappe de corte" ).

## Merri

2001 - Avà : Ferdinandu Ugolini

## Monumenti

* Chjesa di San Michele. Chjesa rumanica pisana di u XII seculu.
* Chjesa di San'Ghjuvanni l’Evangelista di u XVI seculu.
* Chjesa di l'Annunziata di u XVIII seculu.

## Citazione

Accade chì Muratu fussi mintuvatu in a litteratura è a cultura corsa. Per esempiu:
* in u pruverbiu: Muratinchi, pulintoni.

## Referenze

* Saravelli-Retali, F. A vita in Corsica à traversu pruverbii è detti, 1976, Don Bosco.

## Da vede dinù

* San Michele di Muratu